Yhdysvaltain presidentti Donald Trump opasti maanantaina Yhdysvaltain avaruushallintoa Nasaa lähettämään amerikkalaisia Kuuhun vuosikymmenten jälkeen. Trumpin mukaan ensimmäinen matka vuoden 1972 jälkeen auttaisi valmistautumaan tuleviin matkoihin Marsiin.

– Tällä kertaa emme vain jätä lippuamme ja jalanjälkeämme kuuhun, Trump sanoi Valkoisessa talossa allekirjoittaessaan avaruuspolitiikan uutta direktiiviä.

Nasa Moon twiittasi (siirryt toiseen palveluun) pian tapahtuneen jälkeen, että "Unelmoimme suuresti. Trump julisti palauttavansa Nasan astronautit takaisin Kuuhun."

"We're dreaming big." - @POTUS announced that the National Space Council approved a recommendation to return @NASA_Astronauts to the Moon, laying a foundation for trips to Mars and beyond. pic.twitter.com/uaoYVtNZsL — NASA Moon (@NASAMoon) 11. joulukuuta 2017

Trumpin linjauksen mukaan yksityiset toimijat vievät Yhdysvaltain johdolla ihmisen takaisin kuuhun.

Linjaus vaatii NASAa johtamaan innovatiivisen ja kestävän ohjelman tutkimusta kaupallisten ja kansainvälisten kumppaneiden kanssa.

Avaruuspolitiikan asiantuntijat ovat yksimielisiä siitä, että kaikki yritykset lähettää ihminen Marsiin vaativat valtavaa teknistä osaamista sekä erittäin paksua lompakkoa.

Trump allekirjoitti maaliskuussa lain (siirryt toiseen palveluun), joka tähtää ihmisen lähettämiseen Marsiin lähivuosikymmeninä. Sen mukaan Marsiin lennetään 2030-luvulla.

Amerikkalaiset astronautit vierailivat kuussa vuosina 1961–1972 toteutetun Apollo-avaruusohjelma myötä. Astronautti Neil Armstrong taas käveli ensimmäisenä ihmisenä kuussa. Matka toteutui heinäkuussa 1969.

Lue lisää:

Jokainen tietää Cape Kennedyn, mutta uudempi avaruusintoilijan mekka on Kazakstanin arolle piilotettu Baikonur – suljettu avaruuskeskus avautui turisteille

New Space Policy Directive Calls for Human Expansion Across Solar System (siirryt toiseen palveluun)

U (siirryt toiseen palveluun)SA ja Venäjä rakentavat yhdessä avaruusaseman Kuun lähelle – ensimmäistä matkaa Marsiin valmistellaan (siirryt toiseen palveluun)

Lähteet: AFP, AP